
Az európai föderalizmus. Az Európai Unió fejlődési pályái

Hova tart az Európai Unió? Az Unió további bővítései vajon szorosabban összekovácsolják a tagállamokat, vagy éppen ellenkezőleg, szétzilálják? Beszélhetünk-e valaha az Amerikai Egyesült Államokhoz hasonló föderalista berendezkedésről Európában? Ha nem, milyen más alternatívák állnak rendelkezésünkre a jövőben? Dolgozatomban főként a föderalizmus eszméjét vizsgálom meg részletesebben.
Az európai integráció jelen formájában is tartalmaz föderalista vonásokat, melyek vizsgálata szükséges ahhoz, hogy véleményt tudjunk formálni a föderalizmus jövőjéről. Meg kell vizsgálnunk, hogy milyen területekre terjed ki, milyen mélységig hatolt a szervezetrendszerbe az eszme, milyen egyéb tervezetek voltak, illetve hogy azok milyen gátak miatt hiúsultak meg. Ugyanakkor nem szabad megfeledkeznünk a civil szféráról sem, a társadalomról, és arról, hogy mennyire képes befogadni a föderalizmus ideológiáját vagy egyáltalán igényt tart-e rá.



